Apr 17,2015
రాజన్‌కు ఈ-మెయిల్‌ బెదిరింపు
న్యూఢిల్లీ : రిజర్వ్‌ బ్యాంక్‌ ఆప్‌ ఇండియా (ఆర్‌బిఐ) గవర్నర్‌కు రఘురాం రాజన్‌కు బెదిరింపు ఈ-మెయిల్‌ వచ్చింది. దీనిపై ఆర్‌బిఐ సిబ్బంది పోలీసులకు సమాచారం అందించి భద్రత కట్టుదిట్టం చేశారు. అగంతకుడు రాజన్‌కు పంపిన మెయిల్‌లో.. ''నిన్ను (రాజన్‌ను) చంపేస్తాం. దీనికోసం మాకు డబ్బు ముట్టింది. అంతకంటే ఎక్కువ మొత్తంలో డబ్బు ఇస్తే ఆలోచిస్తా'' అని రాశాడు. కొన్ని రోజుల క్రితమే మెయిల్‌ వచ్చిందనీ, ఐపిసి, ఇన్ఫర్మేషన్‌ టెక్నాలజీ ఆక్ట్‌ ప్రకారం కేసు నమోదు చేశామని పోలీసు ఉన్నతాధికారులు తెలిపారు. మెయిల్‌ ఎక్కడి నుండి వచ్చిందో తెలుసుకోడానికి ప్రయత్నిస్తున్నామన్నారు. బెదిరింపు మెయిల్‌ చేసిన వ్యక్తి గూగుల్‌ను వాడాడనీ, పూర్తి వివరాలు తెలపాలనీ గూగుల్‌కు లేఖ రాశామని అన్నారు. మహారాష్ట్ర హోం మంత్రిత్వ శాఖ అదనపు ఛీఫ్‌ సెక్రటరీ మీడియాతో మాట్లాడుతూ.. రాజన్‌కు వచ్చిన ఒక మెయిల్‌ కాపీని తాము తీసుకున్నామన్నారు. అలాగే రాజన్‌కు భద్రతను కట్టుదిట్టం చేశామని తెలిపారు. కేసు దర్యాప్తుకు ఆదేశించామన్నారు.
మీ స్నేహితులకు రికమెండ్ చెయ్యండి